Olen Valerie Ellis Firestarters International -järjestöstä.
Haluan rohkaista sinua löytämään elämäntehtäväsi.
Mitä jos yhdessä käynnistettäisiin kutsumuksesi?
Yksi hyvin tärkeä asia elämäntehtävän kannalta -
on oikean seuran löytäminen.
Oikeat ihmiset saavat sinut liikkeelle.
Liikutko ihmisten kanssa, jotka seuraavat Jumalaa palavasti?
Sellaiset ihmiset vetävät sinutkin mukaan.
He avaavat sinulle ovia, jotta voit oppia elämään kuin he.
Älä valitse ystäviksesi ihmisiä, jotka ovat pohjalla.
Valitse ystäviä, jotka tekevät elämällään jotain.
Raamatussa puhutaan 400 ihmisestä, joiden elämä oli pysähtynyt.
Eräänä päivänä he tekivät viisaan päätöksen -
ja lähtivät erään määrätietoisen miehen matkaan.
Avataan 1. Sam. 16:18.
Tässä puhutaan kuningas Daavidista.
Niin eräs nuorista miehistä vastasi ja sanoi: "Katso, -
minä olen nähnyt beetlehemiläisellä Iisailla pojan, joka taitaa -
soittaa ja joka on kelpo mies ja sotilas sekä ymmärtäväinen -
puheiltaan ja komea mies, ja Herra on hänen kanssaan."
Näin palvelija puhui Daavidista, kun tämä ei vielä ollut kuningas.
Näin hänestä ajateltiin.
Häntä pidettiin jo silloin urhoollisena miehenä.
Myöhemmin Daavid joutui pakenemaan Saulia.
Mitä sitten tapahtui luvussa 22? Katsotaan.
Luvussa 22 Daavid piileskelee erämaassa, -
jotta Saul ei murhaisi häntä.
Hän tietää, että jonain päivänä hänestä tulee Israelin kuningas.
1. Sam. 22:1 "Niin Daavid lähti sieltä ja pääsi pakoon -
Adullamin luolaan. Ja kun hänen veljensä ja koko hänen isänsä -
perhe kuulivat sen, tulivat he sinne hänen luoksensa.
Ja hänen luoksensa kokoontui kaikenlaista ahdingossa olevaa, -
velkaantunutta ja katkeroitunutta väkeä, ja hän rupesi heidän -
päämiehekseen. Näin liittyi häneen noin neljäsataa miestä."
Tältä näytti Daavidin armeija sen alkuaikoina.
Joukko ei näyttänyt lupaavalta.
Toivooko kukaan tällaisia työntekijöitä järjestöönsä?
Etsiikö kukaan liikekumppaneita, jotka ovat velkaantuneita?
Nuo miehet olivat viisaita.
He solmivat tulevaisuutensa yhteen urhoollisen miehen kanssa.
Katsotaan, mitä 1. Aikakirja heistä sanoo.
1. Aik. 12. luku.
1. Aik. 12:1-2 sanoo näin: -
"Ja nämä olivat ne, jotka tulivat Daavidin luo Siklagiin, kun hän -
vielä piileskeli Saulia, Kiisin poikaa; ja he olivat niitä -
urhoja, jotka auttoivat häntä sodassa. He olivat aseistetut -
jousella ja taitavia sekä oikealla että vasemmalla kädellä -
linkoamaan kiviä ja ampumaan jousella nuolia."
Heistä tuli urhoja.
Niin voi käydä sinullekin, jos elät lähellä ihmistä, -
joka on urhoollinen.
Sama henki tarttuu sinuunkin.
Millainen vaikutus sillä voisi olla elämäntehtävällesi?
Joskus se kulkee suvussa.
Avataan 2. Tim. 1:5-7.
Paavali puhuu tässä hengelliselle pojalleen Timoteukselle.
"...kun mieleeni muistuu se vilpitön usko, joka sinulla on, -
joka ensin oli isoäidilläsi Looiksella, ja äidilläsi -
Eunikellä ja joka, siitä olen varma, on sinullakin.
Siitä syystä minä sinua muistutan virittämään palavaksi Jumalan -
armolahjan, joka sinussa on minun kätteni päällepanemisen kautta."
Tämä on mielenkiintoinen kohta.
Timoteus oli saanut hengellisen perinnön.
Osalla teistä on sukulaisia, jotka ovat seuranneet Jumalaa.
Minun sukuni naiset ovat riippuneet Jumalassa kiinni.
Myös minun kaksi tytärtäni seuraavat Jumalaa palavasti.
Heidän äitinsä vahtii vieressä.
Timoteuksella oli perintö, jonka hän sai isoäidiltään ja äidiltään.
Molemmat seurasivat Herraa.
Timoteus oli jo tässä vaiheessa voimallinen Jumalan mies, -
joka julisti ilosanomaa Paavalin kanssa ympäri maailmaa.
Paavali piti häntä hengellisenä poikanaan -
ja sanoo, että hänen kätensä aktivoivat Timoteuksen armolahjan.
Paavali siis välitti Timoteukselle armolahjansa.
Sinäkin voit saada lahjoja ihmisten kautta.
He voivat jakaa armolahjastaan sinulle.
Jos haluat nähdä ihmeitä ja merkkejä -
ja jos haluat elää palavasti Jumalalle, -
asetu niiden ihmisten lähelle, jotka elävät niin.
Jos vaellat heidän lähellään, Herra auttaa sinua toteuttamaan näkyäsi.
Näiden ihmisten kautta saat avuksesi erilaisia armolahjoja.
Tämä periaate toimi Daavidin elämässä.
Daavid palveli Saulia usean vuoden ajan.
Daavid oli paimenpoika, -
jonka Jumala voiteli öljyllä sanoen, -
että jonain päivänä hänestä tulee koko Israelin kuningas.
En tiedä sinusta, -
mutta minusta paimenen työ on aivan erilaista kuin kuninkaan työ.
Sehän tässä onkin hienoa.
Tämän jälkeen paha henki alkoi piinata Saulia.
Henki väistyi vain ylistyksessä.
Ehkä arvaat jo, mitä tapahtuu.
Koska paha henki väistyi vain ylistyksen soidessa, -
Saul alkoi etsiä soittajaa.
Hoviin tuodaan paimenpoika, joka olikin voideltu kuninkaaksi.
Daavid sai istua kuninkaan lähellä ja seurata, -
miten hän toimi.
Daavid oppi, miten kuningaskuntaa hallitaan.
Daavid oli uskollinen.
Rakastan kertomusta Daavidista ja Saulista.
Daavid oli aina hyvä palvelija.
Hän teki kaiken erinomaisesti.
Saul ei tosin siitä ilostunut, vaan pikemminkin ärsyyntyi.
Eikö olekin ikävää?
Se johtui kateudesta.
Me haluamme toimia erinomaisuuden hengessä, tykättiin siitä tai ei.
Haluamme toteuttaa kutsumustamme erinomaisuuden hengessä, -
koska me haluamme palvella kuninkaita.
Älkää antako saulien nujertaa teitä.
Tehkää sitä, mihin Jumala teidät kutsuu.
2. Tim. 1:6 puhuu palavaksi virittämisestä.
Virittäkää lahjanne palavaksi.
Oletko jumittunut elämässäsi?
Onko tielläsi tiensulkuja?
Etkö meinaa päästä eteenpäin?
Jos olet jo saanut lahjasi ja jos puolestasi on jo rukoiltu, -
mikset virittäisi palavaksi jo saamasi lahjaa?
Lahjasi ei ole hävinnyt minnekään.
Minä polvistun aina ennen opetustilaisuutta -
ja pyydän Herraa muistamaan kaikki ne rukoukset, -
joita voidellut ihmiset ovat puolestani rukoilleet.
Pyydän Herraa virittämään palavaksi ne rukoukset, -
jotta voitelu ja Jumalan voima voisivat vuotaa yli sisimmässäni -
ja jotta voisin opettaa ja julistaa ilosanomaa.
Sinäkin voit rukoilla samoin.
Rakastan Jumalan asioita.
Ne ovat luonnostaan ikuisia.
Ne eivät katoa, joten voit hyvin virittää sisälläsi olevan lahjan.
Eikä olekin ihmeellistä?
Rakastan myös jaetta Gal. 6:7.
"Älkää eksykö, Jumala ei salli itseänsä pilkata; -
sillä mitä ihminen kylvää, sitä hän myös niittää."
Suomessa on nyt kylvöaika.
Siemenet alkavat orastaa.
Kukaan ei usko, että rikkaruohoja kylvämällä kasvaa maissia.
Ruusukaaleja kylvämällä ei kasva mansikoita.
Kaikki riippuu siitä, mitä kylvetään.
Sinä saat itse tehdä oman elämäsi päätökset.
Kylvä sitä, mitä tykkäät syödä.
Mikset kylväisi siemeniä, joista mielelläsi korjaat hedelmät?
Daavidilla oli vaikeaa, mutta hän kylvi hyviä siemeniä.
Hänen sydämen asenteensa pysyi oikeana.
Hän jopa kertoi Joonatanille, että hän halusi säilyttää -
oikean asenteen Saulia kohtaan.
Kun Saul lähetti hänet tappamaan filistealaisia, -
hän teki senkin erinomaisesti.
Hänellä ei ollut samaa asennetta kuin pojallaan Absalomilla, -
joka yritti mainostaa itseään ja esiintyä kuningasta parempana.
Daavid olisi voinut syrjäyttää Saulin, mutta hän ei tehnyt sitä.
Hän jätti monta tilaisuutta tappaa Saul käyttämättä.
Kuinka monta kertaa joku henkilö on kritisoinut sinua, -
ja kun myöhemmin muut ovat keskustelleet samasta ihmisestä, -
olet pidättäytynyt puhumasta hänestä pahaa?
Olet kylvänyt oikeita siemeniä.
Maassasi ei kasva rikkaruohoja, -
joiden hedelmiä joutuisit myöhemmin syömään.
Gloria Koplin on opettanut sitä, kuinka kylvetään oikeita siemeniä.
Kun hän oli nuorempi nainen, -
hän päätti, että jonain päivänä hän tekee jotain suurta Herralle.
Hän päätti tehdä jonkin suuren sankariteon Herralle.
Silloin Herra sanoi, että hänen on alettava kylvää hyviä siemeniä.
Hän teki pieniä tekoja.
Kun hän latoi ostoksia ostoskärryistä takakonttiin, -
Herra kielsi häntä jättämästä ostoskärryjä parkkipaikalle.
Muut ihmiset jättivät niitä joka paikkaan.
Jumala kuitenkin halusi, että hän tekisi kaiken erinomaisesti.
Hänen piti palauttaa ostoskärryt.
Jumala puhui hänelle aina erinomaisuudesta kaikessa, -
mihin hän ryhtyi.
Olen varma, että tänä päivänä hän iloitsee niistä siemenistä.
Minä olen toiminut pastorina monissa eri seurakunnissa.
Ihmiset, joita palvelin, -
eivät aina olleet kivoja eivätkä aina toimineet oikein.
Pidin kuitenkin kiinni siitä ajatuksesta, -
että olisin sellainen työntekijä, jollaisen haluaisin itse palkata.
Palvelin erinomaisuuden hengessä, -
ja yritin pitäytyä Daavidin asenteessa.
En halunnut korjata huonoja hedelmiä tulevaisuudessa.
Miten toimia silloin, jos onkin kylvänyt huonoja siemeniä?
Ehkä olet tehnyt asioita, joita kadut nyt.
Ehkä olet kritisoinut johtajiasi tai tehnyt työsi huonosti.
Ehkä toimit huolimattomasti hengellisessä työssä.
Ehkä olet jopa varastanut, tai tehnyt muuta sellaista.
Miten sen voisi korjata?
Jumalassa on yksi ihmeellinen puoli.
Hän sanoo, että jos tunnustamme syntimme, -
Jumala antaa ne anteeksi.
Siten voimme kitkeä rikkaruohoja.
Kun teemme huonoja asioita, kylvämme rikkaruohoja.
Voimme tunnustaa ne Herralle ja murehtia sitä kipua, -
jota syntimme aiheutti toisille ihmisille.
Jos murehdimme sitä Jumalan mielen mukaan ja pyydämme anteeksi, -
Jumala on uskollinen, hän antaa anteeksi ja unohtaa syntisi.
Hän kitkee rikkaruohot juurineen.
Minulla on oma puutarha ja tiedän, ettei varsien kitkeminen auta.
Juuri on saatava pois.
Silloin rikkaruoho häviää.
Se ei voi enää palata eikä tuhota satoa.
Herra antaa meidän katua syntejämme, -
ja saamme täysin uuden pellon.
Ps. 103:12 "Niin kaukana kuin itä on lännestä, niin kauas hän -
siirtää meistä rikkomuksemme."
Idästä ei pääse länteen edes lentokoneella, se on niin kaukana.
Kukaan ei ole täydellinen.
Pyydä Jumalalta jatkuvasti anteeksi.
Kitke rikkaruohoja jatkuvasti, niin saat hyvän tulevaisuuden.
Saat syödä työsi hedelmiä, ja ne ovat makoisia.
Ne ovat asioita, joita olet kylvänyt.
Sinun on kokeiltava lahjaasi ja voiteluasi.
Monet ihmiset ovat tulleet kertomaan, -
että heillä on profetian lahja.
Kun kysyn heiltä, voisivatko he antaa minulle profetian sanan, -
he kieltäytyvät.
Jos sinulla on jokin lahja, sinun on käytettävä sitä.
Sinun on käytettävä lahjaa, jonka sait Jumalalta.
Jos et käytä lahjaasi, se ei koskaan kehity.
Silloin et voi edes tietää, kehittyykö se.
Sinun on käytettävä lahjaasi.
Minun lahjani olivat aluksi vaatimattomia.
Tuskin edes huomasin niitä.
Sain Jumalalta lahjan tulkita unia.
Kun kuulin unen, tiesin heti, mitä se tarkoitti.
En kuitenkin osannut selittää, mistä tiesin unen merkityksen.
Aloin opetella, kuinka unia tulkitaan.
Aluksi tulkitsin niitä liian suurpiirteisesti.
Minulla oli paljon opittavaa.
Lopulta se helpottui, ja nyt opetan sitä ympäri maailmaa.
Yleensä lahjat ovat aluksi vaatimattomia.
Samoin myös profetian lahja.
Sanotaan, että saat silloin tällöin sanan Herralta.
Jos epäröit, kuulitko oikein, voit harjoitella ystäviesi kanssa.
Kerro heille, että mielestäsi kuulit Herralta, muttet ole varma.
Pyydä Herralta sanaa heille, ja sitten pyydä heiltä palautetta.
He voivat sanoa, oliko sana Herralta vai ei.
Jos toimit rakkauden hengessä, ystäväsi kertovat sinulle totuuden.
Järjestä tapaaminen luotettavien ystäviesi kanssa, -
jotta voit harjoitella lahjasi käyttöä heidän kanssaan.
Sitten näet, alkaako lahjasi kasvaa.
Herra rakastaa sitä, että lähdet liikkeelle.
Silloin Pyhä Henki voi vahvistaa lahjaasi.
Hän vahvistaa sitä antamalla lisää viisauttaan.
Silloin voit oppia siitä lisää.
Jos et käytä lahjaasi, et kasva.
Olemme olleet lapsityön pastoreita.
Opetin lapsille, kuinka he voivat olla lähetyssaarnaajia.
Kerran pastori sanoi meille, että viemme lapsia ulos liikaa.
Hän ei halunnut lasten osallistuvan aktioihin.
Suostuimme siihen.
Se ei kuitenkaan ollut hyvä asia.
Lahjamme alkoi eltaantua kirkon seinien sisällä.
Se ei enää toiminut yhtä hyvin.
Lähetyssaarnaajat kuuluvat maailmaan.
Kerroin pastorille, että lapset alkavat keskittyä itseensä.
Pyysin lupaa järjestää satunnaisia aktioita.
Hän antoi siihen luvan.
Kun vein lapset takaisin kadulle evankelioimaan, -
näiden lasten profetian ja evankelioinnin lahjat -
alkoivat vain kasvaa ja kasvaa.
Lahja on aktivoitava ja sitä on käytettävä -
maailman hyväksi.
Harjoittele ystäviesi kanssa, mutta käytä lahjaasi myös muualla.
Pari päivää sitten opetimme profeetallisten sanojen antamista.
Eräs kuulija oli käynyt tunnin mittaisella lounastauolla.
Lounaalla hän oli antanut jollekulle profetian sanan.
Sana oli osunut oikeaan.
Sanan saanut henkilö oli heti pyytänyt rukousta.
Hän oli Jumalasta etääntynyt uskova, joka nyt tuli takaisin.
Oppilaani oli auttamassa muita heti opetuksen jälkeen.
Hänen lahjansa kehittyy varmasti huimaa vauhtia.
Jaak. 1:22-24 sanoo näin: -
"Mutta olkaa sanan tekijöitä, eikä vain sen kuulijoita, -
pettäen itsenne. Sillä jos joku on sanan kuulija eikä sen tekijä, -
niin hän on miehen kaltainen, joka katselee kuvastimessa -
luonnollisia kasvojaan; hän katselee itseään, lähtee pois -
ja unhottaa heti, millainen hän oli."
Sinun on luettava Sanaa ja sovellettava sitä elämääsi.
Niin voit virittää palavaksi sisälläsi olevan lahjan.
Osaat erottaa, milloin Pyhä Henki puhuu teille.
Jos teet virheen, saat tietää senkin.
Pääasia on, että virität lahjasi palavaksi.
Vietä aikaa Jumalan miesten ja naisten kanssa.
Meidän kutsumuksemme on kasvattaa johtajia.
Emme halua kuulla taivaassa, että teimme vain jotain hienoa.
Kuulisimme mieluummin Jumalan sanovan, -
että kasvatimme satoja tuhansia johtajia.
Minä ainakin haluan vaikuttaa maailmassa.
Daavid oli sotaurho, ja hän teki muistakin sellaisia.
Etsiydy sellaisten ihmisten seuraan, -
jotka käyttävät samoja lahjoja.
Palvele heitä erinomaisesti ja auta heitä toteuttamaan näkyään.
Kun teet niin, Jumala alkaa kasvattaa sinussa samaa voitelua.
Kylvät elämääsi niitä hyviä siemeniä, -
mitä niität mielelläsi.
Niin voit virittää kutsumuksesi.
Matt. 10:7-8 "Ja missä kuljette, saarnatkaa ja sanokaa: -
'Taivasten valtakunta on tullut lähelle'. Parantakaa sairaita, -
herättäkää kuolleita, puhdistakaa pitalisia, ajakaa ulos riivaajia.
Lahjaksi olette saaneet, saaneet, lahjaksi antakaa."
Viritä elämäsi palavaksi. Siunaan sinut siihen. Aamen.
Suomennos: Hanna Tischer